de Vladimir Ionescu 1.5.2017

Ministrul Sănătății, Florian Bodog, recunoaște că nu există înlocuitori pentru unele dintre medicamentele necesare tratamentului de cancer și pentru care producătorii au anunțat retragerea de pe piață.

Guvernul Sorin Grindeanu a declanșat o nouă criză a medicamentelor după ce a decis ca medicamentele inovative rămase fără patent să fie ieftinite cu 35%.

Până acum, 11 medicamente necesare tratamentului adulților cu cancer au fost notificate la Agenția Națională a Medicamentului (ANM) pentru retragere, din cauza prețului prea mic la care s-a ajuns după aplicarea reducerii.

„Între acestea 11 există alternativă pentru unele dintre ele. Există un calmant de care au nevoie pacienţii oncologici şi care nu are corespondent”, a recunoscut ministrul Bodog, într-un interviu acordat News.ro

Prin această retragere de pe piață, producătorii forțează creșterea prețurilor, acuză ministrul:

“Joi am cerut public Asociaţiei Române a Producătorilor Internaţionali de Medicamente (ARPIM) să aibă o decizie faţă de această situaţie, pentru că, ştiţi, continuu am avut consultări cu producătorii.

Suntem din nou în revizuirea ordinului de calcul de preţ al medicamentului. Urmăresc personal, zilnic, acest subiect. Voi lua deciziile cele mai bune pentru ca pacienţii să nu rămână fără medicamente”, a explicat Florian Bodog, fără a spune clar dacă etse posibilă revizuirea ordinului prin care inovativele au fost ieftinite cu 35%.

Printre cele 11 medicamente necesare bolnavilor de cancer și care vor fi retrase de pe piață în cel mult un an de zile, se numără: